
Как климатът и морелечението могат по-ефективно да се използват при лечението на астма? Може ли рехабилитацията на хронични белодробни болести да намали употребата на лекарствени средства? Възможно ли е да се възстанови санаториалното лечение на тези заболявания?
Това са темите на втория медицински симпозиум в Свети Влас на 13 и 14 юни в хотел „Медикъл СПА Лагуна", организиран от фондация INSPIRO с председател проф. Коста Костов. Мотото на здравния форум, чийто домакин е фондация „Българска памет - братя Диневи", е „Ние сме това, което дишаме".
Мястото на симпозиума е избрано заради известния санаториум за белодробни болести „Д-р Параскев Стоянов" в селището, в който до закриването му през 2003-а са били лекувани хиляди деца от страната чрез уникалния лечебен въздух в района.
Според проф. Коста Костов не по-малко от 300 000 са болните у нас с бронхиална астма, почти толкова са и болните с хронична обструктивна белодробна болест (ХОББ), близо 100 000 са болни от т.нар. дълъг ковид.
Могат ли местата с лечебен въздух като Свети Влас да облекчават и лекуват страдащите от тези болести? Ето мненията на специалисти и организатори.
***
Даниела Динева, зам.-директор на фондация „Българска памет - братя Диневи":

- Г-жо Динева, малцина знаят, че Свети Влас е бил голям център на санаториално лечение. Какви са здравните възможности на курорта?
- За мен това е лична кауза. Племенницата ми страдаше от астма като дете и съм прекарвала пролетната си ваканция там с нея. Спомням си, че в санаториума „Д-р Параскев Стоянов" до закриването му през 2003 г. се лекуваха хиляди деца. Възстановяването на санаториалните традиции в Свети Влас винаги е било основна част от визията ни за бъдещото развитие на нашия курорт.
Началото на този процес е през 60-те години на XX век, когато държавата е създала тук санаториума за лечение на деца с астма и тежки белодробни заболявания. Свети Влас е избран заради климата - тук се смесват чист планински въздух с въздушни маси от морето. Оказва се, че това рядко съчетание е целебно и това не е мое заключение.
Преди година по идея на нашата фондация и на медицински център INSPIRO начело с проф. Коста Костов в Свети Влас се състоя симпозиум, на който водещи пулмолози обсъждаха решения за лечение на бронхиална астма и хронични белодробни болести и чрез санаториално лечение, морелечение, калолечение и т.н. Свети Влас и „Диневи Ризорт" бяха избрани за домакин на форума именно заради лечебния въздух и заради някогашния санаториум. Според пулмолозите санаториалното лечение тук трябва да се възстанови, защото е нужно на болните деца. Здравният форум на 14 юни призовава държавата и общината да го сторят.
- Каква е ролята на вашата фондация в този процес?
- Като частна организация и без необходимата експертиза ние не можем да се наемем с подобна мащабна задача, но ще помогнем според възможностите си. От края на май в Свети Влас целогодишно ще заработи създаден от нас медицински санаториален и спа комплекс „Лагуна", в който страдащи от белодробни болести могат да се възстановяват под наблюдението на лекари. В "Диневи Ризорт" врати отваря и медицински център INSPIRO, в който хората от Източна България ще се срещнат до водещи специалисти от София.
Като фондация правим възможното да даваме повече информация на обществото за тези безспорни научни факти. Едно от важните заключения на медицинския симпозиум от септември 2024-а бе насочено към родителите на деца с астма: в Свети Влас те се чувстват добре, дори само дишайки въздуха - без скъпи процедури и лекарства! Като майка напълно разбирам отчаянието, което обзема един родител дори при една продължителна кашлица. Ето защо прегърнах идеята на доц. Лазова, водещ детски педиатър и пулмолог, за отворени лекции за родители на деца с белодробни заболявания през летния сезон. Тя ще дава консултация в медицински център INSPIRO през юли и август.
***

Проф. Коста Костов е председател на фондация INSPIRO, преподавател по белодробни болести в Медицинския факултет към МУ „Проф. Асен Златаров", Бургас, консултант на УМБАЛ „Света Анна", София.
Белодробните болести се лекуват по-ефективно, ако се съчетава медикаментозно лечение и климатолечение. Затова е важно санаториалното лечение в България да бъде развивано, подкрепяно и модернизирано. Връзката между двата подхода към разрешаването на проблема с белодробните болести бе прекъсната през 90-те години на XX век, когато част от санаториумите бяха закрити поради липса на средства.
Днес заедно с фондация „Българска памет - братя Дичеви" се обединихме около идеята за възстановяване на санаториалното лечение в Свети Влас и организираме втори здравен форум, за да насочим вниманието на обществото към лечебния климатичен комплекс.
В Свети Влас има рядко лечебно съчетание на морски климат и планински въздух.
Образува се специфична въздушна баня, в която болните от белодробни болести се чувстват комфортно.
Над 300 000 в България са болните от бронхиална астма. Почти толкова са и болните с хронична обструктивна белодробна болест - ХОББ. Увеличават се случаите на тежка астма при децата. Санаториалното лечение, съчетано с медикаментозно, може да помогне на всички тези пациенти. И ако държавата сама не може да създаде необходимите условия за това, нека потърсим и помощта на частния бизнес.
***

Д-р Живка Дюлгерова е работила като зав. отделение в някогашния морски санаториум в Свети Влас.
Уникалният климат в Свети Влас и през зимата облекчаване на дихателните проблеми на пациентите. Тук идваха малки пациенти с астматични проблеми и от Видин, и от Трявна, и от Сандански, които в родните си места не се чувстваха добре, а при нас получаваха сериозно облекчение. Те бяха с по 3-4 астматични пристъпа на ден, а в санаториума тези прояви се разреждаха значително. Живееха тук с месеци, даже с години, защото имаше и училище до осми клас. Настаняваха се деца от 4-годишна възраст. Минус беше само, че се отделяха от семействата и за тях се грижеха лекари и персонал. Но те наистина получаваха голямо облекчение, постигнато с всекидневни дихателни упражнения и гимнастика, всекидневно следене на дихателната функция, медикаментозни терапии, активна работа с рехабилитатори, плуване, гребане.
Апелирам към институциите да възстановят санаториалното лечение, защото тук наистина е уникално място за лечение на деца с дихателни проблеми.

[bookmark: _Toc200809983]179 хил. дарили кръв за 1 г., желаещите все повече
80% от тях са или близки на пациенти, или такива, на които е платено на черно
24 часа  стр. 2  

179 492 пъти е дарена кръв през 2024 г. Това е с 3,6% повече в сравнение с миналата година, а сред ковидната 2020 г., когато кръводаряванията са били около 150 хиляди, трендът е възходящ.
Това става ясно от данни на сайта на Националния център по трансфузионна хематология, които „24 часа" извади в навечерието на Световния ден на доброволния кръводарител - 14 юни.
Най-много желаещи да дарят кръв е имало в София, Пловдив и Варна. Най-често кръв даряват мъже между 36 и 40 г. - 22 894 души, и жени между 41 и 45 г. - 6818 души. 6609 от всички дарители са под 20 години.
За ревизия на системата на кръводаряване у нас настоява Българската организация за доброволно кръводаряване (БОДК).
„В България над 80% от дарителите са или близки на пациенти, или такива, на които е платено на черно. Трябва да започнем да говорим за проблемите, свързани с кръводаряването, негативите от тях за здравнаната система и за огромния недостиг на кадри и кръводарители", казва Стефка Попова-Лазарова, председател на БОДК. Според нея е нужно въвеждане на часове в училищата и изграждане на държавна политика за популяризиране на доброволното кръводаряване.
БОДК помага за спешни случаи чрез мобилното приложение „Дари кръв". За последната година през него са проведени 630 успешни акции за спешна помощ, а призивите за помощ са се увеличили с 48%.

Представяте ли си какво е да спасиш човешки живот, но без да си лекар, полицай, пожарникар или да сте се натъкнали на инцидент? Най-краткият път към този героизъм е да дариш кръв.
„Важно е да се дарява кръв, защото е важно да помагаме. Както помагаме за всяка друга благотворителна дейност, така можем да помогнем и със собствената си кръв. Както се казва, тя за нас е безплатна." Това каза депутатът от ГЕРБ Делян Добрев. Той сподели, че не усеща разлика във физическото си състояние след дарение - не е отпаднал. Чувства обаче, че е помогнал на обществото и на хората и че е спасил някого в беда. А това е безценно. Участвал е и в големи акции, но и по собствено желание е ходил в кръводарителски център. От тези места е останал с добри впечатления няма опашки, персоналът е гостоприемен
Добрев помни първия път, когато дарил кръв - бил е в родното си Хасково. Притеснявал се да не му прилошее, но не се случило нищо такова. Затова и казва на хората: „Няма нищо страшно. Опитайте - това е едно добро дело, като всичко останало, което се опитваме да правим."
„Това е и обществена мисия", каза и депутатът от ПП-ДБ и съпредседател на "Да, България" Ивайло Мирчев, който е редовен кръводарител. И до днес помни първия път, когато е дарил кръв - бил е на 18 г. в казармата. Тогава в рамките на една година го направил два пъти. Спомня си, че тогава не е имало достатъчно информация и дори се носели легенди, че може да се прави само два пъти годишно. После разбрал истината и започнал да дарява кръв по-често.
„Има едно особено усещане, че си длъжен да помагаш. Това е задължение към обществото, т.е. е нормално да искаш останалите хора да имат полза от това, което си ти, защото на всеки се случват катастрофи, заболявания. Абсолютно нормално е, не е нищо изключително", каза Мирчев пред „24 часа".
В момента в парламента тече подготовка за ден за доброволно кръводаряване. Такива е имало и преди, но последно през 2023 г.
„Разочаровах се - тогава от администрацията и народните представители общо 40-50 души бяха дарили. Бях суперизненадан, че е толкова слабо. Извън хората, които по медицински причини не могат, което трябва да се уважава, другите защо не са помогнали? Има митове, хората се притесняват от кръводаряването, а повечето изследвания показват, че е полезно за организма", разказа Мирчев. И призова всеки, който се колебае, да отиде и да си направи изследвания, за да види дали може да дарява кръв.
Като кръводарител той е виждал проблеми, свързани с процеса, и е отправял въпроси към различни здравни министри. Например, че специалистите в центровете по трансфузионна хематология са нископлатени. Като друг проблем депутатът посочва, че храната, която се дава след дарението, е със спорно качество и може би дори би било добре да не се дава въобще или да се подобри. Неудобство е още, че поне в София няма места за паркиране пред центровете.
„Един от огромните проблеми обаче са хората, които продават кръвта си. Цената се вдигна много. Последния път имаше 20-ина души, които бяха преди мен и продаваха кръвта си. Мисля, че цената е стигнала до 1000 лева, което е много сериозна сума. Не трябва да се злоупотребява с това, но за тази цел трябва да има повече хора, които да искат да даряват. Преди беше по-лесно - имаше много голяма мотивация сред трудови колективи. В армията казваха: „Трябва да дарявате". Сега все по-малко хора го правят", каза Мирчев. За да насърчи повече хора, той често качва снимки в социалните мрежи от своите кръводарявания, нищо че има и такива, които го упрекват, че търси пиар. А един от коментарите той шеговито използва, за да прикани и колегите си - потребител му написал: „Изпихте ни кръвчицата, сега ни върнете малко". Мирчев открои още един проблем - връщането на кръводарители при големи акции, т.е. търси се за човек с една кръвна група и приемат само желаещи, съвместими с нея. Според него дарители не трябва да бъдат връщани. Случвало се е и на самия него.
„Когато се наложи на някого, започва се търсене на роднини - намери ми двама-трима, че ни предстои операция. Това трябва да се избегне, защото е унижение за обществото. Когато имаме претенции за развито общество - в Европейския съюз сме, сега влизаме в еврозоната, най-малкото, което можем да направим, е наистина да се държим като развити хора", каза Мирчев.
Кръводарители има и в другите партии - Костадин Костадинов, Цончо Ганев и Димо Дренчев от „Възраждане", както и Елисавета Белобрадова от ПП-ДБ, включила се в акцията за пострадалите северномакедонци при трагедията в Кочани
Кръв дарява и общинският съветник от ИТН Пламен Данаилов, помогнал за пострадалите при взрива в склад за пиротехника миналата година край Елин Пелин. Към колебаещите се да дарят Данаилов отправя следното послание - полезно е и за нуждаещия се, но и за дарителя.

Мизерия, бой, връзване, локви с кръв, упояване, ампутирани крайници, глад. Този филм на ужасите се излъчва през изминаващата седмица. Засега е в три епизода - Ягода, Говедарци, Варна. Ще има и продължения, защото никой не знае колко стаи за гости има в страната.
В този хорър убиецът не е един. Имаме алчните собственици, бездушния персонал и апатичните съседи. Но имаме и държавата, която ги позволи. И която през годините стана дементна. Тя не затвори законовите вратички, с които домове за стари хора се маскират на стаи за гости.
Четири пъти през последните три години социалното министерство е искало да се инкриминира работата на социални услуги без лиценз. Четири пъти, но депутатите явно са били заети с нещо по-важно.
И днес стигнахме дотам нагли собственици да ни обясняват, че „на хората с деменция не им се взимат показания в съда". Хубаво е точно тези думи да запомнят всички отговорни институции.
Защото бързо забравят. Не помнят вече критиките на Европейския комитет срещу изтезанията за лошите условия в домовете у нас. Не чуха думите им, че „хора са връзвани като животни, а пациенти в психиатрични болници са бити, бутани, ритани и удряни с пръчки". Не помнят, че два пожара във варненски незаконен дом отнеха живота на осем души. Не помнят и децата им, които ги оставят в тези домове, а всичко там крещи, че са незаконни. Да, част от тях сигурно наистина нямат възможност да се грижат за родителите си. Но има и други, които са били само на няколко километра разстояние.
Не са проверили за лиценз, не са се усъмнили от факта, че ги оставят в стая за гости, не са настоявали да разгледат цялата сграда, за да видят условията. Колко време според вас е нормално да не чуеш и да не видиш майка си с оправданието, че няма телефон и не разрешават свиждания? Колко? Седмица, месец, година? Как може да не забележиш синините й, измършавялото и деформирано тяло, обръснатата й глава?
Истината е, че голяма част от тези хора са забравени. Само двайсетина души прибраха близките си от село Ягода. Останалите 50 още чакат.
Цялото общество е съучастник в това бавно и мъчително убийство. Защото сме апатични, безучастни и се примиряваме с бездействието. Нямаме емпатия, а насилието приемаме за нормално. Имаме дори тарифа за мъчения на възрастни - между 980 и 1200 лв. на месец.
Сега правосъдният и социалният министър обявиха, че ще сложат край на тези извращения. И двамата видяха с очите си болката и страданието. Сигурна съм, че няма да забравят тази гледка. Затова се надявам да ни събудят от този кошмар и да спрем веднъж завинаги да говорим за домове на ужасите.

[bookmark: _Toc200809986]3 икони ще бдят над пациенти в Кресна
ВЛАДИМИР СИМЕОНОВ
Телеграф  стр. 6  

Първият напълно ремонтиран филиал за спешна медицинска помощ в Благоевградска област бе открит с водосвет в град Кресна. Церемонията се проведе в присъствието на целия екип на ФСМП и много гости.
Областният управител Георги Динев, кметът на общината Николай Георгиев и директорът на ЦСМП в Пиринско д-р Красимир Михайлов подариха икони на Исус Христос и Света Богородица, които да бдят и над пациентите, и над медиците в обновената сграда. Филиалът на ЦСМП обслужва не само община Кресна, но и съседната община Струмяни, които се намират на първокласен път Е-79 и до автомагистрала „Струма“. Затова бе много важно не само да се ремонтират помещенията в постройката, но и да се достави ново оборудване и апаратура.
„По-малко работа да има в Спешния център, толкова ще е по-добре за всички нас. Радвам се, че тук е първият филиал в Благоевградска област, който бе напълно завършен и предлага необходимите условия за работа на екипа и за оказване на помощ на пациентите“, заяви вчера за „Телеграф“ кметът на Кресна Николай Георгиев.

13.06.2025

НАЦИОНАЛНИ ТЕЛЕВИЗИИ

[image: bnt]

[bookmark: _Toc200809987]Уникална за България операция в болница Лозенец
БНТ  Новини в 20.00 часа

Уникална за България операция в болница Лозенец.
Финландски хирург, световно известен с иновативните си техники в онкохирургията, обедини усилия с български екип за случай, смятан до скоро за невъзможен за операция.
Минути след като операцията е започнала, мултидисциплинарният екип работи в пълен синхрон.
Д-р Асен Тодоров: Не позволяваме на тромба на отиде в белия дроб.
Репортер: Тоест сега най-трудното сте го...
Д-р Асен Тодоров: Най-трудното е постигнато, и това е първият етап, който трябва да осъществиш - контрол над съда, това е най-важното нещо, да контролираме усложненията. Ние знаем какво може да се случи, и го правим супер безопасно. Това е нашата работа. Практически рисковият етап приключи.
Вена кава е най-големият венозен съд в човешкото тяло. Когато метастазите я достигнат, оперативното лечение дава най-добрият шанс. Д-р Тодоров и проф. Куртев казват, че операцията може да се нарече и рутинна, но екипът трябва да е много специализиран. Затова и не се прави толкова често. Онкосъдовият център в болницата събира нужните специалисти, така че това да е възможно.
Проф. Панайот Куртев: Идеята се породи от това, че в България доста болни се обявяват за неоперабилни, тъй като при големи тумори, които инфилтрират големи съдове, казваме, че са неоперабилни и се поддават на химио- и лъчетерапия, което не е вярно.
В Европа има шест подобни центъра. Българският се базира на опита на Финландия. На международно ниво все още се събират данни за най-добрите подходи при тази рядка операция. Проф. Викатма е сред най-добрите в света в тази област.
Д-р Асен Тодоров: Той е причината в момента България да участва активно в създаването на препоръки за хирургията на вена кава.
Проф. Пиркка Викатма: Във Финландия се опитваме да съберем всичко на едно място, да го централизираме. Не с идеята пациентите да идват при нас, а при нужда ние да посещаваме другите болници. Лесните операции могат да се правят навсякъде, но когато е сложно, екипът трябва да е висококвалифициран.
Пациентът, който екипът оперира днес, е ултра веломаратонец и до преди месец не е имал никакви оплаквания.
- Преди десет дена разбрах, че имам някакво образувание, и то доста голямо, в десния бъбрек. До преди това бях супер активен, въртях по 200-300 километра с велосипед ей така, и изведнъж се оказа нещо такова.
Операцията приключи преди часове. Успешно и без усложнения.

[bookmark: _Toc200809988]Има ли потърпевши от схемите за „стаи под наем“, които търсят правата си в съда?
БНТ  Новини в 20.00 часа

Разкритията от последните дни за ужасяващите условия в нелегалните домове за възрастни хора в село Ягода, Говедарци и Варна шокираха обществото. Зад потресаващите случаи на нечовешко отношение към възрастни хора обаче се крие една добре позната и отдавна действаща схема, която сякаш остава невидима за институциите – отдаване на „стаи под наем“. Сред порочните практики попадат и договорите за дарения, които, както се оказва, нямат юридическа тежест по отношение на изискванията за полагане на грижи. Има ли потърпевши, които търсят правата си в съда? И има ли бързо правосъдие?
Схемата „стаи под наем“ позволява на нелегалните домове да функционират с години, заобикаляйки редица стандарти и законови изисквания. Разкритите случаи досега показват как първоначално те се регистрират като домове за възрастни хора, а след това доброволно се отказват от лиценза си и продължават дейността си чрез договори за наем.
Ангел Джоргов: Става въпрос за стаи под наем, които не се категоризират. Не са стаи за гости или пансиони, за да има процедура в съответните общини.
Друга порочна практика са договорите за дарения.
Адвокат Калина Михайлова: По този начин се удостоверява защо са постъпили някакви средства, което обаче не е обвързано с никакви задължения от страна на лицето, което предоставя услугите. Защото дарението не е с условия, не е с тежести.
Според адвокат Калина Михайлова потърпевшите рядко подават сигнали, а съдебната практика показва, че казусите обикновено приключват с административно наказание. Част от делата в кантората ? са свързани с неполагане на грижи, поднормено тегло и неприлагане на лекарски предписания.
Адвокат Калина Михайлова: Няма достатъчно вещи лица, назначените такива се отвеждат поради натовареност, което води до сериозно забавяне на делата и до забавяне в усещането за справедливия краен резултат у роднините.
Осъществяването на такава дейност без лиценз не е криминализирано, а се третира като административно нарушение. Собствениците могат да бъдат осъдени само ако се докаже конкретно престъпление – например малтретиране или измама.
Десислава Петрова: Прокуратурата не може да влезе в тези домове, освен ако няма данни за конкретно извършено престъпление. Там, където има такива – се работи. Има досъдебни производства, има повдигнати обвинения.
През 2021 г. прокуратурата е извършила проверки на домове за възрастни хора, констатирани са дефицити и са дадени предписания. Но две години по-късно тези правомощия са отнети.
Десислава Петрова: И вече дори при констатирани някакви нередности, прокуратурата няма възможност да дава каквито и да било предписания.
Според адвокат Калина Михайлова у нас липсва добра регламентация и добре структурирани услуги за възрастните хора. Проблемите не са само в малките населени места, а и в големите градове.
Адвокат Калина Михайлова: Незаконосъобразни практики, непредоставяне на грижи, нерегламентирано лечение с предписани или пък непредписани медикаменти. Според експерти, за да няма домове под формата на „стаи под наем“, трябва да се криминализира предоставянето на социални услуги без лиценз, да се подобри контролът и да се увеличи капацитетът на държавните и общинските домове.

[bookmark: _Toc200809989]Разговор с проф. Коста Костов, пулмолог
БНТ  Денят започва

Резюме: Свети Влас този уикенд ще бъде домакин на здравен симпозиум, посветен на възстановяването на санаториалното лечение. Участие се очаква да вземат водещи пулмолози и медицински специалисти. Това е традиционен симпозиум. Тази година е посветен на темата море, въздух, климат, здравни стратегии. Привлякъл съм специалисти от различни специалности, за да разискваме възможности на балнео-санаториалното лечение около морския бряг – нещо, което аз считам за моя мисия от няколко години, особено след ковид-19, когато разбрах, че в България има особена нужда от възстановяване на болните след ковид-19. Това каза проф. Коста Костов, пулмолог. Белодробните болести намират тук чудесна възможност да възстановят възможностите на белия дроб, дихателния обем, да се тренира дихателната мускулатура. Тук край морето ние сме се потопили в един въздушен аерозол. Морската вода на Черноморието съдържа 55 от общо 80-те възможни йони и морски соли, уточни той. По думите му климатът на Свети Влас дава възможност да се възползваме от въздушната баня, която е комплекс от планински и морски въздух.

[bookmark: _Toc200809990]Старт на Националната програма за имунизации срещу HPV до дни
bTV  Новини в 19.00 часа

Националната програма за профилактика на ракови заболявания, причинявани от човешкия папиломен вирус, започва до дни. За първи път ще ваксинират безплатно и момчета.
Заразяването с вируса е една от най-масовите полово предавани инфекции. Над половината от жените се инфектират до навършване на 21 г. При около 10% от заразените вирусът остава и създава риск от рак. Почти всички случаи на рак на маточната шийка се дължат на вируса. Но има данни за връзката му с други злокачествени образувания и при двата пола.
След двумесечно изчакване днес беше обнародвана новата национална програма за безплатни ваксини за деца от 10 до 13 г. за момчетата и от 10 до 14 г. за момичетата.
Теодора е инфлуенсър с над 40 000 последователи в ТикТок. След положителен тест едва на 27, чува диагнозата рак на маточната шийка.
- Животът ти по някакъв начин се преобръща. Както си бил щастлив, супер ден, дори не знам как да го опиша.
Миналата година Теодора претърпява 8-часова операция. Спасяват живота ? и шанса да има деца.
Научно е доказано, че поне 70% от сексуално активните хора се срещат с поне един тип от човешкия папиломен вирус. В над 90% от случаите имунната система се справя сама. В останалите може да доведе до рак.
Проф. Радостина Александрова, вирусолог: Това е един ДНК вирус, чието развитие, чиято репликация протича в ядрото на клетката. И той се възползва.
Д-р Гергана Николова, общопрактикуващ лекар: Това е наличната ваксина.
Малка част от пациентите на д-р Николова са ваксинирани.
Д-р Гергана Николова: Семейство, в което са загубили майката в резултат на рак на маточната шийка, и не можахме да ваксинираме двете дъщери, заради страха от ваксината, които хората си мислят, че биха могли да се случат е по-голям от страха от раковото заболяване.
За да започне безплатната ваксинация, е необходимо лекарите да сключат договор с НЗОК. Това право ще имат лични лекари, педиатри и гинеколози.
Д-р Кремена Пармакова, МЗ: Уговарят се за ден и час кога да заведе детето. През това време, ако лекарят не е поръчал ваксина, има тази възможност.
Теодора: Майка ми до ден-днешен съжалява, че не ми е сложила ваксина.
След рака Теодора среща любовта и с любов разказва на последователите си как животът може да победи смъртта.

[bookmark: _Toc200809991]Майка на три деца има спешна нужда от животоспасяваща операция
bTV  Новини в 12.00, 19.00 часа

Майка на три деца има спешна нужда от вашата помощ. Милка Паунова трябва да претърпи животоспасяваща операция, която ще й позволи да се храни. Сумата, необходима за лечението й в Турция, е 25 хиляди евро и е непосилна за семейството.
Милка Паунова вече две години се бори с коварно заболяване – рак на панкреаса.
- Всичко вървеше нормално, докато един ден ми стана лошо, прежълтях и така откриха, че съм болна от рак.
- Нямаше никакви симптоми. Когато я открихме, вече стана, се оказа, че е късно.
Милка вече не може и да се храни – приема само вода.
- Сега не може да преглъща, образуванията притискат след стомаха, тънките черва и се налага да й направят операция, която се казва йеюностомия. Животът й зависи от операцията, която трябва да се извърши спешно. Още в понеделник.
- Прогнозите са добри за след тази операция, тя ще може да се храни, ще й дойдат сили да може пък да се бори с рака.
А мечтата на Милка е отново да се грижи за трите си деца.
- Да се оправя и да бъда с децата си вече, че не мога да си ги гледам.
Операцията струва 25 хил. евро. Сумата е непосилна за семейството. Благодарни са на всички дарители.
- С голяма благодарност съм към всички хора, които досега се отзоваха. Благодарение на тях ние сме тук.
Всеки, който иска да помогне, може да намери банковата сметка на нашия сайт - btvnovinite.bg.

[bookmark: _Toc200809992]Започва националната програма за профилактика на ракови заболявания, причинявани от HPV
bTV  Новини в 12.00 часа

До дни започва националната програма за профилактика на ракови заболявания, причинявани от човешкия папиломен вирус. За първи път ще се полагат безплатни ваксини и на момчета.
Заразяването с вируса е една от най-масовите половопредавани инфекции.

[bookmark: _Toc200809993]Разговор с проф. Желязко Арабаджиев, онколог
bTV  Тази сутрин

Резюме: До дни се очаква да започне Националната програма за профилактика на ракови заболявания, причинявани от човешкия папиломен вирус. По програмата за първи път ще бъде възможно да се слагат безплатни ваксини и на момчета.
Човешкият папиломен вирус причинява една от най-масовите полово-предавани инфекции. Освен по полов път, вирусът би могъл да се предаде и от контакт кожа с кожа или дори при допир на заразени предмети. Наивно е да вярваме, че няма да се заразим. И данните го показват - над половината от жените се инфектират до навършване на 21 г.
Добрата новина е, че в огромен процент от случаите имунната система успява да се справи с вируса. Но при около 10% от заразените вирусът остава и създава риск за развитие на рак дори след десетилетия. Категорично е доказана връзката между вируса и рака на маточната шийка. Всеки ден в България умират по две жени от рак на маточната шийка. Но има данни и за различни видове рак на половите органи - и при жените, и при мъжете. Както и данни, които сочат към рак на белия дроб, тумори в мозъка, безплодие при мъжете.
Има ваксина на пазара, която съществува от 2006 г. През април беше приета от правителството Национална програма, която предлага безплатна имунизация на деца. Досега това беше възможно за момичетата, но вече и за момчетата.
За съжаление, обхватът на ваксинираните за сега е много нисък - едва 2%. Целта е през тази година е да достигне 10%.

[bookmark: _Toc200809994]Запечатаха аптека във Вършец
Нова телевизия  Здравей, България

Резюме: Напрежение във Вършец заради изгубен търг за помещение, в което от 10 години се намира една от двете аптеки в града. След няколко месеца на дела и обжалване, общината е запечатала помещението, разположено в Медицинския център в града, след като собственичката на аптеката не се изнесла в срок.
Сагата започва през октомври миналата година, когато наддаването се печели от друга фирма, която ще плаща по 20 000 лева месечен наем. Общината изрично е посочила в тръжната процедура, че помещението трябва да се използва за аптека. Досегашният ползвател обжалва търга, но Административният съд в Монтана решава, че няма нищо нередно в него.
Магистър-фармацевт Невена Георгиева е поискала тримесечна отсрочка от Общинският съвет във Вършец преди да се изнесе. Причината – в аптеката има животоспасяващи и скъпи лекарства и тя трябва да продължи да работи в интерес на хората. Но въпреки това помещението е запечатано на 2 юни.
„Дойде комисия и запечата аптеката на 2 юни сутринта. Това стана без да ни предупредят. Сагата продължава повече от 10 месеца и за мен тя е на политическа основа. Защото всеки във Вършец, който не е с властта в града - е подложен на политически гонения”, заяви Георгиева в ефира на „Здравей, България”. Тя обясни, че все още тече обжалване на тръжната процедура, по която „имало множество нарушения. „Аз помолих г-н Лазаров на отсрочка, но такава ми беше отказана”, посочи тя.
От своя страна кметът на града Иван Лазаров беше категоричен, че „е изправен пред абсурдна ситуация”. „Защото недобросъвестен наемател отказва да освободи помещение след изтичане на всичко договорни отношения и без правно основание”, обясни той. И беше категоричен, че гражданите на общината не са лишени от достъп до лекарства, тъй като има още една функционираща аптека.
„Договорът на г-жа Георгиева е бил за 10 години. Това е максималният срок, за който може да бъде отдадено помещение, което е общинска собственост. На търга се явяват шестима желаещи да го наемат. те дават в пъти по-висока цена от г-жа Георгиева. Тя 10 години е била с наем от 350 лева, но в момента пазарната обстановка е друга", заяви градоначалникът.

НАЦИОНАЛНИ РАДИА

[bookmark: _Toc200809995]Проф. Стефан Димитров: Редките болести се наричат болести-сираци
БНР  

Лекция на тема "Механизми на редките болести (от структурни промени в генома до функционални последствия)" изнесе на 12 юни проф. Стефан Димитров в зала "Проф. Марин Дринов" на БАН. Лекцията бе в рамките на академичния семинар "Актуални проблеми на науката". Редките заболявания се наричат редки, когато засягат по-малко от един човек на 2000. Повече от 30 милиона европейци страдат от тях. Към днешна дата са идентифицирани 7-8 хиляди редки заболявания, като огромното мнозинство е с неизвестен произход. Повече от разговора с проф. Стефан Димитров.
"Знаете ли редките болести не са редки, зависи от какъв контекст ги гледате и виждате. Според проучванията и на базата на изчисления е доказано, че около 6 процента от хората имат редки болести. Много често обаче хората не знаят за това свое заболяване, което се развива много по-късно. Редките заболявания се наричат редки, когато засягат по-малко от един човек на 2000. Повече от 30 милиона европейци страдат от тях. Към днешна дата са идентифицирани 7-8 хиляди редки заболявания, като огромното мнозинство е с неизвестен произход. Повече от 90% от редките заболявания са без лечение. Редките заболявания представляват сериозна заплаха за човешкото здраве и разбирането на молекулярната етиология на тези заболявания е от първостепенно значение. И от една страна изглежда, че тези болести не са редки, но от друга страна фактът, че съществуват толкова хиляди редки болести, като за голямата част от тях механизмите за лечение не са известни, защото не са достатъчно проучени. Освен това поради по-малкия брой болни, то фармацевтичните компании не са заинтересувани да търсят лечение за тези заболявания. За това и другото име на редките болести е болести-сираци. Редките заболявания като всички заболявания са два типа – генетични и епигенетични. Могат ли да се лекуват – да и в бъдеще тази възможност ще расте чрез разработките на клетъчната и молекулярната биология. Един тип такова лечение е чрез стволови клетки", разказа в предаването "Следобед за любопитните" проф. Стефан Димитров. "В лекцията си представям накратко някои от нашите данни за механизма на синдрома на Рет (RS), много тежко рядко заболяване на нервната система и на развитието. Генетичната причина за заболяването е определена като загуба на функция на метил-CpG свързващия протеин 2 (MeCP2). Въпреки това, точният механизъм, по който загубата на функция на този протеин причинява това тежко заболяване, не беше ясен. В противовес на съществуващото догматично схващане, че MeCP2 се свързва с CpG-съдържащи последователности, ние наблюдавахме, че MeCP2 специфично разпознава и се свързва както in vitro, така и in vivo с хидроксиметилирани CA повтори. Освен това демонстрирахме нова функция на MeCP2 като организатор на структурата на хромозомата в хроматинови домени, асоциирани с ядрената ламина. Следователно, MeCP2 организира архитектурата на хроматина, и синдромът на Рет е всъщност епигенетично заболяване" сподели проф. Димитров. В момента той работи върху друг проект, свързан с възпалителните болести на червата при деца (VEO-IBD).
Попитах гостът дали човешкото тяло е толкова съвършено, че може само да се регулира. С усмивка той ме попита дали знам до колко биологически е програмиран човек да живее. Според него до 40 години. В средните векове, припомни той, хората са живеели два пъти по-малко от колкото днес. Причината за това, според него, е благодарение развитието на науката, медицината и новите техники и молекулярната биология. Той припомни и най-голямото откритие на миналия век – откриване структурата на ДНК. Според проф. Стефан Димитров молекулярната биология е наука, която има голямо бъдеще в разкриване механизмите на заболяванията, от там и тяхното ефективно лечение.
***
Проф. д.б.н. Стефан Димитров е световно признат учен, с изключителни постижения в областта на епигенетиката и молекулярната биология. След защита на дисертация през 1983 г. в Института по молекулярна биология (ИМБ, БАН), София, е научен сътрудник, а по-късно и професор към същия Институт. В началото на 1990 г. заминава на работа в Института за експериментални изследвания върху рака в Лозана, Швейцария и след това в Канада в Университета Лавал, където работи две години като поканен професор. В края на 1992 година започва работа като поканен учен към Националния Здравен Институт на Съединените Щати (NIH), Бетезда, където остава четири години. През 1996 година спечелва конкурс за постоянна длъжност Директор на научни изследвания (професор) към Френския Национален Център за Научни Изследвания (CNRS). До началото на 2017 година работи към CNRS, като ръководи едновременно две лаборатории, едната в Института за авангардни бионауки (IAB), Гренобъл, а другата във Висшето нормално училище в Лион (ENS de Lyon). През 2018 – 2023 г. е научен директор на Център по геномика и биомедицина в Измир (IBG), Измир, Турция и ръководител на лаборатория "Епигенетика и биология на хроматина" към IBG. От 2023 г. е професор, ръководител на катедра на Европейското изследователско пространство (ERA Chair), Институт по молекулярна биология "Румен Цанев" и Почетен професор към CNRS.

